หุ้นดาวโจนส์,น้ำมันปิดร่วงแรง/ทองพุ่ง
หุ้นดาวโจนส์ปิดร่วง 208.98 จุด ด้านราคาน้ำมันลงแรง 1.79 ดอลลาร์ ขณะที่ทองคำพุ่ง 10.90 ดอลลาร์
7 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,577.37 จุด ลดลง 208.98 จุด หรือ -0.60% ดัชนี เอสแอนด์พี 500 ปิดที่ 4,343.54 จุด ลดลง 8.80 จุด หรือ -0.20% ดัชนี แนสแดค ปิดที่ 14,663.64 จุด เพิ่มขึ้น 24.32 จุด หรือ + 0.17%ดัชนีดาวโจนส์ตลาดหุ้นนิวยอร์กปิดตลาดลดลง เมื่อวันที่ 6 ก.ค. นำโดยหุ้นกลุ่มพลังงานที่ดิ่งลงหลังจากราคาน้ำมันดิบร่วงลงอย่างหนัก และหุ้นกลุ่มธนาคารที่ปรับตัวลดลงตามทิศทางอัตราผลตอบแทนพันธบัตรสหรัฐ ขณะที่นักวิเคราะห์มองว่า ดัชนีดาวโจนส์ร่วงลงเนื่องจากนักลงทุนเทขายทำกำไรหลังจากตลาดพุ่งขึ้นอย่างแข็งแกร่งในช่วงที่ผ่านมาสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม ลดลง 1.79 ดอลลาร์ ปิดที่ 73.37 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม ลดลง 2.63 ดอลลาร์ ปิดที่ 74.53 ดอลลาร์ต่อบาร์เรล  นักลงทุนมีความวิตกกังวลหลังจากกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ยังไม่สามารถตกลงกันได้เกี่ยวกับนโยบายการผลิตน้ำมัน จนเป็นเหตุให้ต้องเลื่อนการประชุมโดยไม่มีกำหนดราคาทองคำตลาดโคเม็กซ์งวดส่งมอบเดือนสิงหาคม เพิ่มขึ้น 10.90 ดอลลาร์ ปิดที่ 1,794.20 ดอลลาร์ต่อออนซ์